stanford-oval/wikipedia huggingface dataset:
Corey Hirsch

| Corey Hirsch |
| --- | --- |

Henkilötiedot
Syntynyt: 1. heinäkuuta 1972 (ikä 52) Medicine Hat, Alberta, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  178 cm
Paino:  82 kg
Pelaajaura
Pääsarjaura:  1992–2006
Seurat:  New York Rangers (NHL) Binghampton Rangers (AHL) Vancouver Canucks (NHL) Syracuse Crunch (AHL) Utah Grizzlies (AHL) Milwaukee Admirals (AHL) Washington Capitals (NHL) Cincinnati Cyclones (IHL) Albany River Rats (AHL) Portland Pirates (AHL) Philadelphia Phantoms (AHL) Dallas Stars (NHL) Timrå IK (Elitserien) Kassel Huskies (DEL) Malmö Redhawks (Allsvenskan)
NHL-varaus:  169. varaus, 1991 New York Rangers
Corey Hirsch (s. 1. heinäkuuta 1972 Medicine Hat, Alberta) on kanadalainen entinen jääkiekkoilija, pelipaikaltaan maalivahti. Hän pelasi urallaan 108 NHL-ottelua neljässä eri seurassa vuosina 1992 - 2003.
Ura

Ennen NHL-uraansa Hirsch pelasi neljä kautta Kanadan WHL-junioriliigassa Kamploops Blazersin joukkueessa. Kaudelle 1992-1993 hän solmi tulokassopimuksen hänet varanneen New York Rangersin kanssa. Tulokaskaudella otteluita NHL:ssa kertyi vain nelja ja pääosin kausi kului farmijoukkue Binghampton Rangersissa. Seuraavalla kaudella Hirsch pelasi sekä Binghamptonissa että Kanadan maajoukkueessa. Myös seuraava kausi kului kokonaan AHL:ssa ja huhtikuussa 1995 Rangers kauppasi hänet Vancouver Canucksiin vaihdossa Nathan Lafayetteen.
Ensimmäisen Canucks-kautensa Hirsch pelasi liki puoliksi Kirk McLeanin kanssa ollen numeroiden valossa jopa tätä parempi. Hirsch pelasi Vancouverissa kevääseen 1999 asti ja solmi syksyllä vapaana agenttina sopimuksen Nashville Predatorsin kanssa. Nashvillessä Hirsch ei kuitenkaan pelannut kertaakaan ja hänet myytiin seuraavan vuoden maaliskuussa Anaheimiin myöhemmin määriteltävää korvausta vastaan. Myöskään Anaheimissa ei peliaikaa herunut ja lokakuussa 2000 hän teki vapaana agenttina sopimuksen Washington Capitalsiin. Capitalsin maalilla Hirsch pääsi pelaamaan yhden erän kauden kuluessa tutuksi tulleen tavan mukaan farmiliigassa. Elokuussa 2002 Hirsch solmi vapaana agenttina yhden vuoden sopimuksen Dallas Starsin kanssa. Dallasissa torjuntavastuuta kertyi vajaan kahden ottelun verran ja joulukuussa 2003 hän siirtyi pelaamaan Ruotsin Elitserieniin Timrå IK:n joukkueeseen. Timråssa selkeä ykkösvahti oli Kimmo Kapanen ja Hirsch kilpaili kahden muun vahdin kanssa jäljelle jäävästä peli ajasta. Otteluita kauden aikana kertyi vain viisi ja kauden jälkeen Hirsch suuntasi Saksan DEL-liigaan Kassel Huskiesin joukkueeseen. Kasselissa peliaikaa kertyi 12 ottelun verran Joaquin Gagen ollessa joukkueen ykkösmaalivahti. Kaudella 2005-2006 Hirsch palasi vielä Ruotsiin, Allsvenskanissa pelanneen Malmö Redhawksin maalille ennekuin lopetti uransa.
Saavutuksia

WHL:n Ed Chynoweth Cupin voitto 1990, 1992
Olympia hopea Lillehammer 1994
MM pronssia Ruotsi 1995
Darnell Nurse

| Darnell Nurse |
| --- | --- |

Henkilötiedot
Syntynyt: 4. helmikuuta 1995 (ikä 29) Hamilton, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Seura
Seura:  Edmonton Oilers / Bakersfield Condors
Sarja:  NHL / AHL
Pelinumero:  25
Pelaajaura
Pääsarjaura:  2014–
NHL-varaus:  7. varaus, 2013 Edmonton Oilers
Darnell Nurse (s. 4. helmikuuta 1995 Hamilton, Ontario, Kanada) on kanadalainen jääkiekkopuolustaja, joka pelaa NHL-joukkue Edmonton Oilersin organisaatiossa. Oilers varasi hänet ensimmäisellä kierroksella seitsemäntenä pelaajana vuonna 2013. Nurse on puolustava puolustaja, jonka vahvuuksiin kuuluu kovuus, liike, koko, urheilullisuus, alivoimapelaaminen ja tarvittaessa myös vastustajan ärsyttäminen. Hänellä on kuitenkin kehitettävää hyökkäyspään pelaamisessa ja laukauksessa.
Ura > Seuraura

Nurse on Don Mills Flyersin kasvatti. Hän voitti OHF Bantam AAA:n mestaruuden vuonna 2010. Kauden 2010–2011 Nurse pelasi pääosin kotikonnuillaan, mutta hän pelasi myös kaksi ottelua OJHL-joukkue St. Michael's Buzzersissa. Nurse edusti kauden aikana myös Ontarioa Kanadan talvikisoissa, jossa hän toimi joukkueensa kapteenina. Sault Ste. Marie Greyhounds varasi Nursen koko OHL:n varaustilaisuuden kolmantena pelaajana Aaron Ekbladin ja Nick Ritchien jälkeen vuonna 2011.
Kaudeksi 2011–2012 Nurse siirtyi Greyhoundsiin, jossa hänen tulokaskautensa toi 53 runkosarjaottelussa tehot 1+9=10. Nurse valittiin kauden päätteeksi OHL:n tulokkaiden tähdistökentälliseen. Kaudella 2012–2013 hän nousi Greyhoundsin varakapteeniksi ja teki runkosarjassa 41 tehopistettä. Nurse voitti joukkueen sisäisen jäähypörssin 116 minuutillaan. Hänet palkittiin kauden päätteeksi OHL:n skolastisimpana pelaajana Bobby Smith Trophylla. Nurse pelasi kauden aikana myös CHL Top Prospects Gamessa.
Edmonton Oilers varasi Nursen ensimmäisellä kierroksella koko NHL:n varaustilaisuuden seitsemäntenä pelaajana kesällä NHL:n varaustilaisuudessa 2013. Hän teki jo saman kesän heinäkuussa kolmivuotisen tulokassopimuksen joukkueen kanssa. Nurse nousi kaudella 2013–2014 Greyhoundsin kapteeniksi ja oli joukkueen tehokkain puolustaja tehoilla 13+37=50. Hän voitti myös joukkueen sisäisen jäähypörssin 91 minuutillaan. Nurse jakoi kevään 2014 pudotuspeleissä tehoilla 3+5=8 Greyhoundsin sisäisen pistepörssin voiton Tyler Gaudetin ja Patrick Watlingin kanssa. Hänet valittiin kauden päätteeksi OHL:n kolmanteen tähdistökentälliseen. OHL-kautensa päätteeksi huhtikuussa 2014 Nurse siirtyi AHL-joukkue Oklahoma City Baronsin vahvuuteen. Hän pelasi siellä loppukaudella neljä runkosarja- ja kolme playoff-ottelua tehden yhteensä kaksi syöttöpistettä.
Kauden 2014–2015 Nurse aloitti Edmonton Oilersin NHL-joukkueen vahvuudessa. Hän teki NHL-debyyttinsä kauden kolmannella kierroksella 14. lokakuuta 2014 vieraissa Los Angeles Kingsia vastaan. Vain kahden ottelun jälkeen Oilers lähetti Nursen takaisin Greyhoundsin vahvuuteen.
Helmikuussa 2020 Nurse teki kahden vuoden jatkosopimuksen Oilersin kanssa.
Elokuussa 2021 Nurse teki Oilersin kanssa kahdeksan vuoden mittaisen ja yhteensä 74 miljoonan dollarin arvoisen jatkosopimuksen, joka astuu voimaan kauden 2022-2023 alusta.
Ura > Maajoukkueura

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Slovakia 2019 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Kanada 2015 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Tšekki 2012 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2012 | jääkiekko |  |
Nurse pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Nurse palkittiin Kanadan top-3-pelaajana. Hän pelasi myös alle 18-vuotiaiden MM-kilpailuissa vuonna 2012 voittaen pronssia sekä Ivan Hlinkan muistoturnauksessa vuonna 2012, jolloin Nurse toimi Kanadan varakapteenina ja voitti kultaa. Hän edusti myös Canada Ontarion joukkuetta World U-17 Hockey Challengessa vuonna 2012, jolloin hän voitti pronssia.
Muuta

Darnellin vanhemmat ovat Richard ja Cathy Nurse. Isä Richard pelasi kanadalaista jalkapalloa ammattilaisena CFL:ssä. Darnellin isosisko Tamika ja pikkusisko Kia ovat pelanneet koripalloa. Kia pelaa nykyään Connecticutin yliopistojoukkueessa ja on esiintynyt myös Kanadan naisten A-maajoukkueessa. Nursen serkut Elijah, Issac ja Sarah Nurse pelaavat jääkiekkoa. Hänen tätinsä Raquel Nurse on entinen yliopistokoripalloilija, joka on naimisissa entisen NFL-tason amerikkaisen jalkapallon pelinrakentaja Donovan McNabbin kanssa.
Celebrity Eclipse

| M/S Celebrity Eclipse |
| --- | --- |
Celebrity Eclipse Itämerellä heinäkuussa 2010
Laji:: Risteilyalus
Lippuvaltio::  Malta
Kotipaikka:: Valletta
Omistaja:: Celebrity Cruises.
Operaattori: Celebrity Cruises
Tilattu:: Heinäkuussa 2006
Rakennustelakka:: Meyer Werft, Papenburg, Saksa
Hinta:: $750 miljoonaa (USD)
IMO:: 9404314
Soittotunnus:: 9HXC9
MMSI:: 249666000
Rakennusnumero:: 677
Kölinlasku:: 23. tammikuuta 2009
Vesillelasku:: 28. helmikuuta 2010
Kastettu:: 24. huhtikuuta 2010
Tila:: Käytössä
Tekniset tiedot
Laivaluokka:: Solstice-luokka
Vetoisuus (GT):: 121 878 tonnia
Pituus:: 317,14 m
Leveys:: 36.80 m
Syväys:: 8,30 m
Kansia:: 17
Nopeus:: 24 kn
Matkustajia:: 2 852
Miehistöä:: 1 271
Hyttejä:: 1 384

Celebrity Eclipse on Solstice-luokan risteilyalus, jonka omistaa yhdysvaltalainen Celebrity Cruises. Celebrity Eclipse on rakennettu Meyer Werftin telakalla Papenburgissa Saksassa ja sen sisaraluksia ovat Celebrity Solstice, Celebrity Equinox ja Celebrity Silhoutte, jotka valmistuivat vuosina 2008, 2009 ja 2011. Solstice-luokan näillä näkymin viimeinen alus, Celebrity Reflection valmistuu marraskuussa 2012. Celebrity Eclipse on kolmas viidestä Solstice-luokan risteilyaluksesta, ja sen vetoisuus on 121 878 tonnia. Laivaan mahtuu 2 852 matkustajaa 1 384 hyttiin.
Emma Pontin kastoi Celebrity Eclipsen 24. huhtikuuta 2010 Southamptonissa.
Celebrity Eclipse Southaptonissa.
Celebrity Eclipse Tallinnassa 26. kesäkuuta 2011.
Celebrity Eclipse Tallinnassa 29. heinäkuuta 2012.
Celebrity Eclipse lähdössä Tallinnasta.
Celebrity Eclipse Splitissä Kroatiassa 5. syyskuuta 2011.
Matkareitit

Kesä 2010- Välimeren ja Pohjois-Euroopan risteilyjä Southamptonista
Talvi 2010- Karibian risteilyjä Miamista
Kesä 2011- Välimeren, Pohjois-Euroopan ja Islannin risteilyjä Southamptonista
Talvi 2011- Karibian risteilyjä Miamista
Kesä 2012- Välimeren, Pohjois-Euroopan ja Islannin risteilyjä Southamptonista
Talvi 2012- Karibian risteilyjä Fort Lauderdalesta
Kesä 2013-  Välimeren, Pohjois-Euroopan, Islannin, Kanariansaarten ja Azorin risteilujä Southamptonista
Talvi 2013- Karibian risteilyjä Fort Lauderdalesta
Suunnittelu ja rakentaminen

Celebrity Eclipsen köli laskettiin 23. tammikuuta 2009 ja laskettiin vesille 28. helmikuuta 2010.
Celebrity Eclipse oli kolmas viidestä Solstice-luokan risteilijästä ja sitä ennen ovat valmistuneet Celebrity Solstice ja Celebrity Equinox. Solstice-luokan alusten katsotaan olevan osa maailman ympäristöyställisimpiä laivoja ja niissä on aurinkokennojärjestelmä, optimoitu runko, erittäin tehokas rungon pinnoite ja valaistukseen käytetään valodiodeja. Näiden innovaatioiden avulla Solstice -luokan alukset säästävät 30% energiaa muihin aluksiin verrattuna.
Palvelut

Celebrity Eclipse ja sen sisaralukset tarjoavat monenlaisia eri hyttiluokkia. Celebrity Eclipsessa ovat uusina hyttiluokkina Concierge- ja Aqua-luokka.
Laivalla matkustajat voivat nauttia monista mukavuuksista, joista suurinta osaa käytetään erilaisissa tapahtumissa risteilyn aikana. Useimmat näistä ovat samoja kuin kaikilla muillakin Solstice-luokan aluksilla. Celebrity Eclipsella on monia ravintoloita, Moonlight Sonata, Blu, joka löytyy myös Celebrity Solsticelta ja Celebrity Equnoxilta, Cafe al Bacio, Oceanview Cafe, Mast Grill ja Continental, sekä Eurooppa-vaikutteiset Murano ja Tuscan Grille, jotka löytyvät muiltakin Solstice-luokan aluksilta. Lisäksi aluksella on Aquaspa ja Solarium, sekä vain aikuisille tarkoitettu alue rentoutumista varten. Toinen paikka, joka on suunniteltu Solstice-luokan aluksille on Lawn Club, jossa kasvaa aitoa ruohoa, joka leikataan lähes päivittäin. Lawn Clubilla voi pelataan petankkia ja krokettia tai pitää vaikka piknikin.
Celebrity Eclipsestä löytyy myös uima-altaita, Hot-Glass Show, Eclipse Theatre, baareja, kuten Martini Bar, joka on tehty jäästä ja Cellar Masters, lahjatavaraliikkeet, kirjasto, taidegalleria, jossa taide- ja lasityöt huutokaupataan. 26. huhtikuuta 2010 Celebrity Eclipselle avattiin iLounge ja nettikahvila, jossa myös jälleen myydään Applen tuotteita, joita on mahdollista ostaa risteilyn aikana.
2010 Islannin tulivuorenpurkaus

Ison-Britannian sulkiessa ilmatilansa Islannissa purkautuvan Eyjafjallajökull-tulivuoren takia, vastikään valmistunutta Celebrity Eclipsea käytettiin pelastamaan 2000 brittiläistä turistia Espanjasta. Alus lähti Southaptonista Bilbaoon 21 huhtikuuta ja palasi 23 huhtikuuta mukanaan Espanjaan jääneet brittiläiset turistit.
2011 mereen pudonnut miehistön jäsen

20. toukokuuta 2011 31-vuotias filippiiniläinen miehistön jäsen katosi mereen Celebrity Eclipsen kannelta 12 km pohjoiseen Cherbourgista, Ranskasta. Laajoista  etsinnöistä huolimatta, johon osallistuivat itse Celebrity Eclipse ja Ranskan rannikkovartiosto, miehen ruumis on yhä kateissa.
Aiheesta muualla

Kuvia tai muita tiedostoja aiheesta Celebrity Eclipse Wikimedia Commonsissa
Celebritycruises.com
Celebritycruises.com: Celebrity Eclipse
Major League Baseball -kausi 2023

| --- | --- |
Joukkueita:  30
Runkosarja
Kausi alkoi:  30. maaliskuuta 2023
Kausi päättyi:  1. lokakuuta 2023
League Championship Series
Liigavoittajat:   Texas Rangers (AL)  Arizona Diamondbacks (NL) 
World Series
Voittaja:  Texas Rangers
Toinen sija:  Arizona Diamondbacks
Arvokkain pelaaja:  Corey Seager (TEX)
   ← 2022  2024 →
Major League Baseball -kausi 2023 oli pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 30. maaliskuuta ja päättyi 1. lokakuuta. 119:s World Series alkoi 3. lokakuuta ja päättyi 1. marraskuuta Texas Rangersin voittoon Arizona Diamondbacksistä voitoin 4–1.
Chris Wedge

Chris Wedge vuonna 2014.
Chris Wedge (s. 1957) on yhdysvaltalainen elokuvaohjaaja, elokuvatuottaja ja käsikirjoittaja. Hän on ohjannut muun muassa elokuvat Salainen valtakunta (2013), Ice Age 2 (2006), Robots (2005), Ice Age (2002), Bunny (1998), Balloon Guy (1987) ja Tuber's Two Step (1985).
Aiheesta muualla

Chris Wedge Internet Movie Databasessa. (englanniksi)
BBC:n haastattelu
Corey Haim

| Corey Haim |
| --- | --- |
 Corey Haim vuonna 2008.
Henkilötiedot
Koko nimi:  Corey Ian Haim
Syntynyt: 23. joulukuuta 1971  Toronto
Kuollut: 10. maaliskuuta 2010 (38 vuotta) North Hollywood, Kalifornia
Näyttelijä
Aktiivisena:  1982–2010
Merkittävät roolit:  Lucas Lucas   Sam The Lost Boys
Aiheesta muualla
Viralliset kotisivut
IMDb 
Elonet
Corey Haim (23. joulukuuta 1971 Toronto – 10. maaliskuuta 2010 North Hollywood, Kalifornia) oli kanadalainen näyttelijä. Haim aloitti näyttelijän uransa jo lapsena kanadalaisessa komediasarjassa The Edison Twins, jossa hän näytteli Larryn roolia vuosina 1982–1986. Vuonna 1986 Haim sai ensimmäisen suuren roolinsa Charlie Sheenin ja Winona Ryderin rinnalla elokuvassa Lucas. Seuraavana vuonna hän oli pääroolissa Joel Schumacherin ohjaamassa kauhukomediassa The Lost Boys. Tämän myötä hänestä tuli myös elokuvassa esiintyneen Corey Feldmanin paras ystävä, jonka kanssa hän teki kahden tuotantokauden pituisen sarjan The Two Coreys. 1980-luvun lopun jälkeen Haimin ura kääntyi laskusuuntaan, vaikka hän esiintyikin säännöllisesti elokuvissa. Hän ryhtyi käyttämään kovia huumeita jo alle täysi-ikäisenä. Haim löytyi kuolleena kotoaan 10. maaliskuuta 2010 ja kuolinsyyksi epäillään huumeiden yliannostusta.
Osittainen filmografia

Äidin uusi (Firstborn, 1984)
A Time To Live (1985)
Hopealuoti (Silver Bullet, 1985)
Lucas (1986)
The Lost Boys (1987)
Watchers (1988)
Ajokortti (License to Drive, 1988)
Dream a Little Dream (1989)
Rollerboys (Prayer of the Rollerboys, 1991)
Rock and roll kesä 1955 (Oh, What a Night, 1992)
Blown Away (1992 film)
Teiniagentti 00 ja risat (The Double O Kid, 1992)
Sekoboltsit sukelluskoulussa (National Lampoon's Scuba School, 1993)
Pakorauta (Fast Getaway 2, 1993)
Snowboard Academy (1996)
Parempi myöhään (Never Too Late, 1996)
Busted (1996)
Tuhon oppitunti (Demolition University, 1997)
Aiheesta muualla

Viralliset sivut
Corey Haim Myspacessa (englanniksi)
Luettelo televisiosarjan Kim Possible jaksoista

Tämä artikkeli sisältää luettelon Disney Channelin televisiosarjan Kim Possiblen jaksoista. Suomessa 
sarjan esitys alkoi 7. tammikuuta 2007 Nelosella 1. tuotantokauden kuudennella jaksolla, Bueno Nacho, joka on ensimmäinen tuotettu jakso. Oikeasti ensimmäisen tuotantokauden ensimmäinen jakso on Ihastus (Crush).
Marguerite de France

| Marguerite de France |
| --- | --- |
 
Englannin kuningatar
Valtakausi:  27. elokuuta 1172 – 11. kesäkuuta 1183
Kruunajaiset:  27. elokuuta 1172
Unkarin kuningatar
Valtakausi:  1186 – 1196

Syntynyt:  1158
Kuollut:  18. syyskuuta 1197 Akko, Israel
Puoliso:  Henrik Nuori (1172-1183) Béla III (1186–1196)
Lapset:  Wilhelm
Suku:  Capet
Isä:  Ludvig VII
Äiti:  Constance
Marguerite de France (1158–1197) oli Ranskan kuninkaan Ludvig VII:n ja hänen toisen vaimonsa Kastilian Constancen vanhin tytär, josta tuli avioliittojensa kautta sekä Englannin että Unkarin kuningatar.
Avioliitto Henrik Nuoren kanssa

Marguerite kihlattiin vain kaksivuotiaana 2. marraskuuta 1160 tulevan Englannin kuninkaan kanssa. Margueriten isän entinen puoliso Eleonoora Akvitanialainen oli mennyt uudestaan naimisiin Englannin kuninkaan Henrik II:n kanssa. Heille oli syntynyt poika Henrik Nuori, joka oli kihlaantumisen aikoihin vain viiden vuoden ikäinen.
Marguerite ja Henrik vihittiin 27. elokuuta 1172 Winchesterin katedraalissa. Henrikistä oli Ranskasta opitun tavan mukaisesti tullut isänsä kanssahallitsija jo muutamaa vuotta aiemmin. Marguerite tuli välittömästi raskaaksi ja synnytti nuoren avioparin ainoan poikalapsen Wilhelmin 18. kesäkuuta 1177. Lapsi syntyi kuitenkin keskosena ja eli vain kolme vuorokautta.
Avioliiton purkaminen

Margueriteä syytettiin salavuoteudesta Pembroken ensimmäisen jaarlin William Marshalin kanssa. Jo aikalaiskronikat epäilivät syytöksen todenperäisyyttä. Vaikka Henrik haki avioliittonsa mitätöimistä uskottomuuden perusteella, todellinen syy oli todennäköisesti Margueriten kyvyttömyys synnyttää kruunulle perillistä. Eräiden historioitsijoiden näkemysten mukaan Marguerite saatettiin lähettää Ranskaan myös oman turvallisuutensa vuoksi, sillä Henrikin ja hänen nuoremman veljensä Rikhardin välillä oli käynnissä sisällissota.
Avioliitto Béla III:n kanssa

Marguerite luovutti myötäjäisinä Gisorsin ja Vexinin läänitykset ja avioitui Unkarin kuninkaan Béla III:n kanssa. Avioliitto oli Bélan kolmas. Hänellä oli aiemmista liitoistaan runsaasti perillisiä, joten lapsettomuus ei ollut ongelma. On hyvin todennäköistä, että Margueritesta oli tullut steriili keskosena syntyneen esikoisensa hyvin vaikeassa synnytyksessä.
Kuolema

Marguerite jäi leskeksi vuonna 1196 ja lähti seuraavana vuonna pyhiinvaellukselle Pyhälle maalle. Saavuttuaan Akkoon vuonna 1197 hän kuoli oleskeltuaan kaupungissa joitakin päiviä. Aikalaiskronikan mukaan hänet haudattiin Tyrean katedraaliin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Margaret of France, Queen of England and Hungary
Aiheesta muualla

Kuvia tai muita tiedostoja aiheesta Marguerite de France Wikimedia Commonsissa
Käännös suomeksi
David Mervyn Blow

| David Mervyn Blow> Henkilötiedot |
| --- | --- |
Syntynyt: 27. kesäkuuta 1931
Kuollut: 8. kesäkuuta 2004 (72 vuotta)
Koulutus ja ura
Väitöstyön ohjaaja:  Max Perutz
Tutkimusalue:  Biofysiikka ja röntgenkristallografia
David Mervyn Blow (27. kesäkuuta 1931 – 8. kesäkuuta 2004) oli brittiläinen biofyysikko, joka teki huomattavaa työtä varsinkin röntgenkristallografian parissa. Hän oli Royal Societyn jäsen vuodesta 1972 ja hänelle myönnettiin kemian Wolfin palkinto vuonna 1987.
Blow opiskeli Cambridgessa ja vietti sitten kaksi vuotta Massachusetts Institute of Technologyssa ja National Institutes of Healthissä Yhdysvalloissa, kunnes palasi Britanniaan vuonna 1959. Hänet nimitettiin Lontoon Imperial Collegen biofysiikan professoriksi vuonna 1977.
Blow kuoli 72-vuotiaana keuhkosyöpään.
Major League Baseball -kausi 2022

| --- | --- |
Joukkueita:  30
Runkosarja
Kausi alkoi:  7. huhtikuuta 2022
Kausi päättyi:  5. lokakuuta 2022
League Championship Series
Liigavoittajat:   Houston Astros (AL)  Philadelphia Phillies (NL) 
World Series
Voittaja:  Houston Astros
Toinen sija:  Philadelphia Phillies
Arvokkain pelaaja:  Jeremy Peña (HOU)
   ← 2021  2023 →
Major League Baseball -kausi 2022 oli pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 7. huhtikuuta ja päättyi 5. lokakuuta. 118:s World Series alkoi 7. lokakuuta ja päättyi 5. marraskuuta Houston Astrosin voittoon Philadelphia Philliesistä voitoin 4–2.
Martin Rønne

Rønne ennen Richard E. Byrdin ensimmäistä Etelämantereelle suuntautunutta tutkimusmatkaa.
Roald Amundsen katsoo Martin Rønnea ompelemassa koneella.
Martin Richard Rønne (15. syyskuuta 1861 Vang, Norja – 15. toukokuuta 1932 Bergen, Norja) oli norjalainen purjehtija ja naparetkeilijä.
Aiheesta muualla

Kuvia tai muita tiedostoja aiheesta Martin Rønne Wikimedia Commonsissa
Marcel Balsa

| Marcel Balsa> Henkilötiedot |
| --- | --- |
Syntynyt: 1. tammikuuta 1909  Saint-Frion 
Kansalaisuus:   Ranska
Formula 1 -ura
Aktiivivuodet:  1952
Talli(t):  BMW
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1952
Viimeinen kilpailu:  Saksan Grand Prix 1952
Marcel Lucien Balsa (1. tammikuuta 1909 Creuse–11. elokuuta 1984 Maisons-Alfort) oli ranskalainen moottoriurheilija.
Ura

Balsa aloitti kilpa-ajamisen moottoripyörissä vasta 40 vuoden iässä johtuen toisesta maailmansodasta. Hän pärjäsi hyvällä menestyksellä Ranskan kilpasarjoissa ostamallaan Bugatti T51:llä. Balsa rakensi myös itse BMW-auton ja osallistui sillä erikoisautojen Formula 2 ja Jicey-BMW -sarjoihin. Kaudella 1952 hän pääsi Formula 1:sten Saksan GP:hen, joka päättyi kuitenkin keskeytykseen.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Marcel Balsa | BMW (erikoismalli) | BMW S6 | SUI | 500 | BEL | FRA | GBR | GER Kesk. | NED | ITA | - | 0 |
Marcel Büchel

| 0 | 1 | 2 |
| --- | --- | --- |

Henkilötiedot
Koko nimi: Marcel Büchel
Syntymäaika: 18. maaliskuuta 1991 (ikä 33)
Syntymäpaikka: Feldkirch, Itävalta
Pelipaikka: keskikenttäpelaaja
Pituus: 175 senttimetriä
Seura
Seura: Empoli FC (lainalla Juventuksesta)
Pelinumero: 77
Junioriseurat
2005–2009 2009–2010: St. Gallen Siena
Seurat
| Vuodet | Seura | O (M) |
| 2010–2013 2010–2011 2011–2012 2012–2013 2013– 2013–2014 2014–2015 2015– | Siena → Juventus (laina) → Gubbio (laina) → Cremonese (laina) Juventus → Virtus Lanciano (laina) → Bologna (laina) → Empoli (laina) | 0 (0) 0 (0) 17 (1) 24 (0) 0 (0) 33 (1) 26 (3) 15 (2) |
Maajoukkue
| 2009 2015– | Itävalta U19 Liechtenstein | 2 (0) 3 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 23. maaliskuuta 2016.
Marcel Büchel (s. 18. maaliskuuta 1991 Feldkirch, Itävalta) on liechtensteinilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Empolia, jossa on lainalla saman sarjan Juventuksesta.
Liechtensteinin maajoukkueessa Büchel debytoi saatuaan maan kansalaisuuden vuonna 2015.
Aiheesta muualla

Marcel Büchel Transfermarkt-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi